29 Arma

Secundum Ysidorum, libro 8, capitulo 41, arma dicuntur generaliter omnium rerum instrumenta. Vnde et dicimus armamenta nauium, id est, instrumenta. Set proprio arma dicuntur quibus munimur in periculo.

Ideo, in Scriptura Sacra per arma[[1]](#endnote-1) virtutes intelliguntur iuxta illud [2] Cor. 6[:4, 7]: *In omnibus exhibeamus nosmetipsos sicut Dei ministros, per arma justitie a dextris et a sinistris*. Non sufficit minister alicuius domini habere arma sua in cista temporum belli, set debet ea ad honorem domini et ad custodiam sui ea /f. 9va/ induere. Et hoc est exhibere nos sicut Dei ministros, id est, exhibere nos inductos armis suis, Rom. 13[:12]: *Abiciamus opera tenebrarum, et induamur arma lucis*. *Filii Israel* absconderunt *armati de Egipti*, Exod. 13[:18]. Sic oportet nos de tenebris peccatorum. Vbi est notandum quod arma ostensa militi in prima facie videntur importabilia qui tamen induta faciliter portantur. Sic sepe virtus predicate, ut castitas, abstinencia, etc., videtur habere difficultatem antequam exerceantur et ponantur in opere, set postmodum autem per vsum faciles.

Vnde, et Dauid propter defectum consuetudinis nesciuit incedere armatus, 1 Reg. 17[:39]. Ideo dicit Apostolus, Eph. 6[:11]: *Induite uos armaturam Dei, ut possitis stare adversus insidias diaboli*. Vnde nota hic quod nulla res indigens vestimento nisi solus homo, et hoc quia nimis friguit per peccatum. Vnde Crisostomus, *Homilia* 18, omnem creaturam sensibus Deus armatam et munitam fecit. Hominem autem sic disposuit ut virtus eius sit ipse et in ipso, quod eum fecit infirmiorem ceteris in hoc, voluit eum esse forciorem. Et Hieronimus, *Epistula* 72, dicit de Deo et homine, quem inermem extrinsecus fecerat, melius intus armauit racione, sciliet, et prudencia.

Philosophus, 8 *De animalis,* c. 3, dicit quod ceruus non uult apparere donec creuerint sibi cornua, et tunc procedit quia videtur sibi quod habet armaturam suam, et vix timet. Sic homo non potest securus apparere nisi habeat arma virtutum. Ideo, Num. 32[:17], dixerunt filii Ruben ad Gad *nos armati et accincti pergemus ad prelium*. Nota hic secundum Solinum, et Ysidorum *Ethimologia,* libro 2, Alexander Magnus habuit equum qui dum nudus erat admisit quecumque ascendere dorsum suum, set quando armatus erat nullum voluit admittere nisi dominum suum, set quando armatus erat. Sic persona nuda ac virtute destituta facile tendit malevolum[[2]](#endnote-2) spiritum, set armatus virtutibus nullum sessorem admittit nisi Christum.

¶ Dum fortis armatus custodit atrium suum in pace; sunt omnia que possidet, Luc. 11[:21]: Dum *fortis armatus custodit atrium suum, in pace sunt* omnia que *possidet.* Seneca, libro 4, *De Clementia,* 4, ponit casum, cum bellum esset in quadam ciuitate, vir fortis in acie, amissis armis propriis, de sepulcro viri fortis arma sustulit. Et bene pugnauit. Accusatur sepulcri violati, quod cauetur, etc. De sepulcro violato, id est, prima respondet, Si sumo, arma; si relinquo, spolia.[[3]](#endnote-3) Vterque, mortuus et ego,[[4]](#endnote-4) quod alteri deerat comodauimus: ille viro arma, ego armis virum. Sic quando prima impetitur ab hostibus vadat ad sepulcrum viri fortis, id est, Christi, et ibi inueniet arma virtutum et ipse gratis ea accomodabit set tunc videat personam quod ipse accomodet ei virum, [1] Pet. 4[:1]: *Christo in carne passo, et vos eadem cogitatione armamini*. Cant. 4[:4]: *Mille clipei pendent ex ea, omnis armatura forcium*. Homo sine armis non securus pugnare.

Vnde interrogatus senex in *Vitis Patrum*, quare tantum insectabatur demonibus? Respondit quia arma nostra abiecimus a nobis que sunt contumelia pro Christo, vera humilitas, paupertas voluntaria, et paciencia perfecta. Vnde Boethius, *De consolatione,* libro primo, prosa secunda, in persona Philosophie[[5]](#endnote-5) dicit talia tibi contuleramus arma que nisi prius abiecisses inuicta te firmitate tuerentur. Gen. 27[:3], Isaac noluit quod filius suus Esau egrederetur, eciam ad venandum, sine armis. Vnde dixit, *Sume arma tua, et egredere foras*.

Iccirco, quia secundum Philosophum, 7, *Politici,* c. 7, arma sunt necessaria ciuilibus ciuitati. Ideo Philistii procurauerunt quod non esset faber ferrarius in Israel qui posset arma facere uel reparare, [1 Reg. 13:19]. Sic diabolus continue procurat. Salomon quoque quamvis regn[a]ret pacifice fecit tamen sibi ad tutelam arma, ac cum nos, 3 [Reg. 10:25]. Hostes habeamus, mundum, carnem, demonem armis virtutum indigemus, videlicet, armis sapiencie contra diaboli decepcionem, quia ipse est astutus; armis paciencie contra mundi turbacionem, quoniam ipse importunus; armis continencie contra carnis[[6]](#endnote-6) voluntatem.

¶ Impugnat /f.9vb/ igitur diabolus armatus mendacio et decepcio dicens iusticiam fore vindiciam sumere, dicit misericordiam dare indigenti ad vsuram, dicit esse prouidenciam congregare pecuniam, Prou. 22[:5]: *Arma* ad capiendum et *gladii* ad interficiendum, et Luc. 11[:21]: *Cum fortis armatus*, id est, diabolus fortis, per naturam armatus per astuciam *custodit*, per diligenciam *atrium suum*, id est, animam peccatricem *in pace sunt* omnia *que possidet,* ne, scilicet, fugiant a domino suo. Set contra istum necessaria sunt arma sapiencie per que deprehendantur et abiciantur suggestiones male, Rom. 13[:12]: *Abjiciamus ergo opera tenebrarum, et induamur arma lucis*.

Vnde dicitur in *Philosophia* Boicii, talia tibi contuleramus arma, etc., prout superius dicitur. 2 Macc. 15[:11]: *Singulos* eorum *armavit* Judas, *non clepei* aut *hasta municione, sed sermonibus optimis.* Bonus est sermo qui fugere malum. Melior qui docet facere bonum. Optimus qui docet perseueranciam quousque perueniatur ad premium. Ideo dicitur Eccle. 9[:18]: *Melior est sapiencia quam arma bellica*. Impugnat secundus hostis, id est, mundus armatus falsitatibus, sic Saul impugnauit Dauid, Ps. [56:5]: *Filii hominum dentes eorum arma et sagitte*. Arma in parata contencione sicut canes, et sagitte in occulta detraccione sicut uulpes. Gladius acutus qui cito intrat in fallaci adulacione sicut scorpiones. In istis contencio generat rancorem; detraccio, infamam; adulacio, vanam gloriam, Jac. 3 quasi per totum. Contra hunc hostem neccesaria sunt arma paciencie, 1 Pet. 4[:1].

¶ Christo in carne passo,[[7]](#endnote-7) et vos eadem cogitacione armati,[[8]](#endnote-8) set multi sunt sicut episcopus qui clerico eum turbanti, set ad pacienciam exhortanti, secundum illud Rom. 5[:3]: *Tribulatio pacienciam operatur*. Respondit, Verum est, set non sine[[9]](#endnote-9) modo soluendo. Fatuus est igitur qui proicit arma sua dum est in bello, qui proicit baculum dum canes latrant ad eum, Rom. 12[:12]: *In tribulacione patientes.* Bonum nempe quanto est in acquisicione difficilius, tanto in operacione commendabilius, utpote continencia et in iuuentute, abstinencia in epulacione, humilitatis in dignitate, paciencia in aduersitate, sic vinum melius est quod crescit in arduis. Et hec est *armatura forcium* Can. 4[:4].

Impugnat tercius hostis, caro armatus sensuum et membrorum voluptatibus, sicut vxor Putiphare impugnauit Joseph, Gen. 39[:7]. Ideo dicit Apostolus, Rom. 6[:12]: *Non exhibeatis membra uestra arma iniquitatis peccato.* Fatuus foret qui traderet arma sua ad impugnandum seipsum quod faciunt qui periculosis occasionibus se exponunt. Contra hunc hostem necessaria sunt arma iusticie. Vnde sequitur Rom. 6[:13]: Exhibite *membra uestra arma justicie Deo.* Juste est enim ut caro seruiat spiritum et spiritus Deo, 2 Cor. 6[:4-7]: *In omnibus exhibeamus nosmetipsos sicut Dei ministros* *per arma justitie a dextris* sectando rectam racionem *a sinistris* fugiendo malam delectacionem. 2 Cor. 10[:4]: *Arma milicie sunt non carnalia, sed potencia* *Deo.*

1. arma ] *add*. ~~dicuntur q~~ F.128. [↑](#endnote-ref-1)
2. malevolum ] *om*. F. 128. [↑](#endnote-ref-2)
3. spolia ] *corr.* sponsalia F.128. [↑](#endnote-ref-3)
4. ego ] *add*. ~~armis vix sic quando prima impetitur ab hostibus~~ F.128. [↑](#endnote-ref-4)
5. Philosophie ] *corr.* prophete F.128. [↑](#endnote-ref-5)
6. carnis voluntatem. ¶ Impugnat ] Lambeth 23 corrupted in F.128. [↑](#endnote-ref-6)
7. passo ] F.80 *om*. F.128. [↑](#endnote-ref-7)
8. armati ] F.80 *corr*. amanum F.128. [↑](#endnote-ref-8)
9. sine ] F.80 *om*. F.128. [↑](#endnote-ref-9)